กูรูชู 11 หุ้นมีทีเด็ด Top Pick น่าลงทุนประจำเดือน ธ.ค.
กูรูชู 11 หุ้นเด่น Top Pick น่าลงทุนประจำเดือน ธ.ค.
1 ธ.ค. 2558

บจ.หลักทรัพย์ โนมูระ พัฒนสิน ระบุในบทวิเคราะห์(1 ธ.ค.)ว่า แนวโน้มการลงทุนเดือน ธ.ค. 2015 คาดตลาดจะฟื้นตัว จากแรงเก็งการประชุม ECB 3 ธค 2015 ที่ Nomura คาดว่า ECB จะขยายระยะเวลาการทำ QE เพิ่มเติมจากเดิมที่จะสิ้นสุดลงในเดือน กย. 2016 ขยายเป็น มิ.ย. 2017 และมีโอกาสปรับลดอัตราดอกเบี้ยเงินฝากลงอีก 10 bps ลงสู่ระดับ 0.3%
ประกอบกับมุมมองของ Nomura ให้น้ำหนัก 75% ว่าการประชุม FOMC 15-16 ธ.ค. นี้ FED น่าจะขึ้นดอกเบี้ย  โดยการปรับขึ้นดอกเบี้ยรอบนี้ ตลาดหุ้นน่าจะตอบรับบวกกับเศรษฐกิจโลกที่เป็นภาพของการฟื้นตัวมากกว่าความเสี่ยงของสภาพคล่องที่ลดลง ประกอบกับปัจจัยบวกภายในประเทศ การลงทุนภาครัฐฯ เดินหน้า ทั้งการประมูล รางคู่ เส้นที่ 2 จิระ-ขอนแก่น มูลค่า 2.36หมื่นล้านบาท ในวันที่ 8 ธค 2015 และจับตาการอนุมัติโครงการลงทุน PPP Fast Track ในแต่ละหน่วยงาน ทั้งรถไฟฟ้าสายสีชมพู เหลือง น้ำเงิน และมอเตอร์เวย์อีก 2 เส้นทาง(บางปะอิน-นครราชสีมา, บางใหญ่-กาญจนบุรี) รวม 3.34 แสนล้านบาท ก่อนเข้าครม. 1Q16  จะเป็นปัจจัยหนุนความเชื่อมั่น ผสานช่วง LTF-Season ที่เม็ดเงินมักเข้าสู่ระบบในเดือนสุดท้ายของปีสูง 2.2- 3.2 หมื่นล้านบาท เป็น Sentiment บวกต่อ SET 
ส่วนปัจจัยกดดันการลงทุน น่าจะเป็นความเสี่ยงของการประมูล 4G เคลื่อน 900Mhz ในวันที่ 15 ธค ที่มีการแข่งขันสูง กดค่าไลเซนท์สูง กดดันกลุ่ม ICT ก่อนการประมูล แต่คาดว่าหลังการประมูล ภาพกลุ่มนี้จะมีการฟื้นตัวดีขึ้นจากแรงหนุนของโอกาสเติบโตระยะยาวของผู้ที่ได้ไลเซนท์และ Yield ที่สูงจูงใจ ปัยจัยดังกล่าวน่าจะหนุนดัชนีเดือนนี้แกว่งตัวขึ้นในกรอบ แนวต้าน 1420/1450จุด แนวรับ 1350/1337จุด
กลยุทธ์ลงทุน:  แนวโน้มตลาดเดือน ธ.ค. 2015  SET  น่าจะแกว่งบวก สู่ต้าน 1420/1450จุด โดยคาดกลุ่มนำตลาดในเดือนนี้ ได้แก่  กลุ่มได้ประโยชน์จากฤดูกาล(CPALL, ROBINS, GLOBAL, MINT, ERW, KAMART) ผสานกลุ่มวัสดุ และอสังหาฯ (SCC, DCC, CI, SC, PS) ผสาน Mid-small Cap ที่มีปัจจัยหนุนเฉพาะตัว TVT, PLANB, AMATA, BRR
ส่วนหุ้นที่คาดว่าจะ Underperform ในเดือนนี้  COAL(BANPU), MEDIA(BEC), Airline(THAI), ICT( TRUE) โดย Portfolio Top picks DEC 15  CPALL, ROBINS, CI, KAMART, BRR, ERW / Dark Horse TPCH, COM7,  AMATA, SC, SCC   